Punta Gorda (Belize)

duum|Küst von Punta Gorda
Punta Gorda is en Gemeen in’n Distrikt Toledo von dat Land Belize. De Haven- un Fischeroort is de Hööftstadt von’n Distrikt. Von de Inheemschen warrt de Oort fakener as P.G. afkört.

 Geografie 

De Oort liggt an de Küst von de Bucht von Amatique twüschen Rio Grande (fiev Kilometer in’n Noordoosten) un Moho River (fiev Kilometer in’n Süüdwesten). Twölv Kilometer in’n Noordoosten doot de Seven Hills liggen.

De Naveröörd sünd Cattle Landing un Hopeville in’n Noorden, Barranco in’n Süüdwesten, Boom Creek un Santa Ana in’n Westen un San Felipe, Jacintoville un Eldridgeville in’n Noordwesten.

 Historie 

De Oort is in dat 19. Johrhunnert von Minschen ut dat Garifuna-Volk grünnt worrn. De Garifuna stellt jümmer noch en groten Deel von de Inwahners, vondaag gifft dat aver ok Mestizen, Kreolen un Maya (Kekchí un Mopan).

De Status von en Town hett de Oort an’n 21. Januar 1895 kregen.Toledo's history

 Inwahnertall 

De Inwahners weren bi’n Zensus 2000 to 31 % Garifuna, to 24 % Maya, to 19 % Mestizen, to 15 % Kreolen un to 9 % Inders. De Rest hett sik op de verscheden annern Volksgruppen von Belize opdeelt.

 Religion 

För de Kathoolschen is de Karkengemeen St. Peter Claver dor.

 Börgermeesters 

+ Börgermeesters Tied  Börgermeester  Partei –1965  Faustino Zuniga  PUP 1965–1968  Alejandro Vernon  PUP 1970–1973  Alejandro Vernon  PUP 2003–2009  Carlos Galvez  PUP 2009–2012  Floyd Lino  UDP 2012–2015  Anthony Fuentes  PUP 2015–2018  Fern Gutierrez  UDP 2018–  Ashton Mckenzie  UDP

 Weertschop un Infrastruktur 

An dat Telefoonnett is de Oort 1906 anslaten worrn.

 Verkehr 

De Oort liggt an dat Enn von’n Southern Highway, de in’n Noordwesten toeerst na Dump föhrt un dor an de San Antonio Road anslaten is, un denn na Noordoosten na Dangriga.

En Straat na Guatemala gifft dat nich. Dat gifft aver Watertaxis na Puerto Barrios un Livingston.

In’n Oort liggt de Flegerplatz Punta Gorda Airport.

 Footnoten 

 http://citypopulation.de/Belize_d.html

 Weblenken 

Kategorie:Gemeen
Kategorie:Distrikt Toledo